b"\n_START_ARTICLE_\nEspiral deflacionista\n_START_PARAGRAPH_\nEspiral deflacionista es d\xc3\xb3na en una situaci\xc3\xb3 de crisi econ\xc3\xb2mica quan una situaci\xc3\xb3 deflacionista engendra un cercle vici\xc3\xb3s amb la caiguda dels preus, de la demanda, del PIB i de l'ocupaci\xc3\xb3, que mant\xc3\xa9 o augmenta aquesta deflaci\xc3\xb3._NEWLINE_El cercle comen\xc3\xa7a quan les fam\xc3\xadlies redueixen la despesa en consum i procuren augmentar l'estalvi com a precauci\xc3\xb3 davant d'un futur incert. Les empreses, en tenir menys vendes per la disminuci\xc3\xb3 del consum familiar, acumulen estocs, redueixen la producci\xc3\xb3, acomiaden treballadors i ajornen les inversions. Aquesta reducci\xc3\xb3 de la despesa d'inversi\xc3\xb3 de les empreses i del consum dels que perden la feina provoca una caiguda m\xc3\xa9s gran de la demanda de b\xc3\xa9ns i serveis. Tamb\xc3\xa9 augmenta la morositat i moltes empreses i fam\xc3\xadlies no poden pagar els deutes."